
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 250 

25 Φεβρουάριου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση τροποποίησης και κωδικοποίησης του κατα¬ 
στατικού της Ανώνυμης Εταιρείας «ΟΛΥΜΠΙΑΚΑ 

ΑΚΙΝΗΤΑ ΑΝΩΝΥΜΗ ΕΤΑΙΡΕΙΑ». 1 

Σύσταση ελεγκτικής ομάδας για τη διενέργεια ελέγ¬ 
χου, στο έργο του Ταμείου Συνοχής «Ύδρευση ευ¬ 
ρύτερης περιοχής Ηρακλείου και Αγίου Νικολάου 
από το φράγμα Αποσελέμη - στάδιο μελέτες - τε¬ 
χνικός σύμβουλος - απαλλοτριώσεις - συμβούλιο 


εμπειρογνωμόνων». 2 

Σύσταση ελεγκτικής ομάδας για τη διενέργεια ελέγ¬ 
χου στο σύστημα διαχείρισης και ελέγχου της Ειδι¬ 
κής Υπηρεσίας Διαχείρισης του Επιχειρησιακού 

Προγράμματος «ΠΕΡΙΒΑΛΛΟΝ». 3 

Αύξηση ορίου έκδοσης εγγυητικών επιστολών της 
ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΚΟΡΙΝΘΙΑΣ ΣΥΝ.ΠΕ. 4 
Καθορισμός ανωτάτου ορίου έκδοσης εγγυητικών επι¬ 
στολών από την ΤΡΑΠΕΖΑ ΡΒΟΒΑΝΚΑΈ. 5 

Αναπροσαρμογή ανωτάτου ορίου έκδοσης εγγυητι¬ 
κών επιστολών από την ΣΥΝ ΕΤΑΙΡΙΣΤΙΚΗ ΤΡΑΠ ΕΖΑ 
ΧΑΝΙΩΝ. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 4494/11.11. 
2004 απόφαση του Γενικού Γραμματέα Περιφέ¬ 
ρειας Ανατολικής Μακεδονίας - Θράκης. 7 


ΑΠΟΦΑΣΕΙ Σ 

Αριθ. οικ.2/7850/0025 (1) 

Έγκριση τροποποίησης και κωδικοποίησης του καταστα¬ 
τικού της Ανώνυμης Εταιρείας «ΟΛΥΜΠIΑΚΑ ΑΚΙΝΗΤΑ 
ΑΝΩΝΥΜΗ ΕΤΑΙΡΕΙΑ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ137/Α ), όπως συμπληρώθηκε με 
το άρθρο 27του Ν. 2081/1992 (ΦΕΚ 154/Α') καιτροποποιή- 
θηκε με το άρθρο 1 παρ. 2α του Ν. 2469/97 (ΦΕΚ38/Α'). 


2. Τα άρθρα 16 έως και 25του Ν. 3016/2002 (ΦΕΚ 110/Α) 
«Για την εταιρική διακυβέρνηση, θέματα μισθολογίου και 
άλλες διατάξεις». 

3. Το άρθρο 41 του Ν. 3130/2003 (ΦΕΚ 76/Α) «Μισθώ¬ 
σεις ακινήτων για στέγαση Δημοσίων Υπηρεσιών και άλ¬ 
λες διατάξεις». 

4. Το άρθρο 7 παράγραφος 7 του Ν. 3207/2003 (ΦΕΚ 
302/Α) «Ρύθμιση θεμάτων Ολυμπιακής Προετοιμασίας 
και άλλες διατάξεις». 

5. Το άρθρο 15του Ν. 3254/2004 (ΦΕΚ 137/Α) «Ρύθμιση 
θεμάτων των Ολυμπιακών και Παραολυμπιακών Αγώνων 
του 2004 και άλλες διατάξεις». 

6. Τις διατάξεις του Κ.Ν. 2190/1920 «Περί Ανωνύμων 
Εταιρειών». 

7. Την από 1.11.2004 απόφαση της Γ ενικής Συνέλευσης. 

8. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519/Β'/17.3.2004). 

9. Την υπ’ αριθμ. 133/24.3.2004 απόφαση του Πρωθυ¬ 
πουργού και του Υπουργού Πολιτισμού, που αφορά στην 
ανάθεση άσκησης αρμοδιοτήτων στην Αναπληρωτή 
Υπουργό Πολιτισμού και στους Υφυπουργούς (ΦΕΚ 527/ 
Β724.3.2004 καιΦΕΚ558/Β'/2.4.2004). 

10. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Την έγκριση της τροποποίησης και κωδικοποίησης του 
καταστατικού της Εταιρείας ως εξής: 

«ΟΛΥΜΠΙΑΚΑ ΑΚΙΝΗΤΑ ΑΈ.» 

ΚΕΦΑΛΑΙΟ I 

ΕΠΩΝΥΜΙΑ - ΣΚΟΠΟΣ - ΕΔΡΑ - ΔΙΑΡΚΕΙΑ 
Άρθρο 1 
Επωνυμία 

Η επωνυμία της εταιρείας είναι «ΟΛΥΜ ΠΙΑΚΑ ΑΚΙ Ν ΗΤΑ 
ΑΝΩΝΥΜΗ ΕΤΑΙΡΕΙΑ». 

Άρθρο 2 
Έδρα 

Έδρα της εταιρείας ορίζεται ο Δήμος Αθηναίων. Με 
απόφαση της Γ ενικής Συνέλευσης της εταιρείας, η έδρα 
της εταιρείας μπορεί να μεταφέρεται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3 
Διάρκεια 

Η διάρκεια της εταιρείας ορίζεται σε πενήντα (50) έτη 
από την έναρξη ισχύος του Ν. 3016/2002 και μπορεί να 
παραταθεί ή να συντμηθεί με απόφαση της Γενικής Συνέ¬ 
λευσης. 

Άρθρο 4 
Σκοπός 

1. Σκοπός της εταιρείας είναι η μετά την τέλεση των 
Ολυμπιακών Αγώνωντου 2004 διοίκηση, διαχείριση, χρη¬ 
ματοδότηση της παραγωγής ή κατασκευής, καθώς και 
αξιοποίηση της χρήσης των περιουσιακών στοιχείων που 
προκύπτουν από την εκτέλεση και λειτουργία Ολυ¬ 
μπιακών Έργων που ανήκουν στο Ελληνικό Δημόσιο και 
εκτελούνται από την Ειδική Υπηρεσία Δημοσίων Έργων 
(ΕΥΔΕ) της Γ ενικής Γ ραμματείας Αθλητισμού του Υπουρ¬ 
γείου Πολιτισμού, τις υπηρεσίες του Υπουργείου Περι¬ 
βάλλοντος, Χωροταξίας και Δημόσιων Έργων και τις υπη¬ 
ρεσίες άλλων υπουργείων ή των περιφερειών. 

2. Η εταιρεία διαχειρίζεται περιουσιακά στοιχεία, τα 
οποία της έχουν παραχωρηθεί για τον σκοπό αυτό από το 
Δημόσιο με κοινή απόφαση του Υπουργού Οικονομίας και 
Οικονομικών, του Υπουργού Πολιτισμού και των καθ’ 
ύλην αρμοδίων υπουργών, όπως προβλέπεται από το άρ¬ 
θρο 17, παρ. 4του Ν. 3016/2002 και το άρθρο 2, παρ. 24, 
τέταρτο εδάφιο του Ν. 2598/1998. 

3. Ως περιουσιακά στοιχεία κατά την έννοια του παρό¬ 
ντος θεωρούνται: 

(α) τα κάθε είδους κινητά και ακίνητα πράγματα, και 
(β) τα δικαιώματα βιομηχανικής και πνευματικής ιδιο¬ 
κτησίας, όπως σήματα, επωνυμίες και διακριτικοίτίτλοι, ή 
δικαιώματα σε νέες τεχνογνωσίες. 

4. Γιατην επίτευξη του σκοπού της, η εταιρεία ασκεί κά¬ 
θε πράξη ή δραστηριότητα που απαιτείται για την διαχεί¬ 
ριση και την χρηματοδότηση της κατασκευής περιουσια¬ 
κών στοιχείων, εξαιρουμένων μόνο των πράξεων πώλη¬ 
σης ή ανταλλαγής των ακινήτων πραγμάτων. Η εταιρεία 
μπορεί ιδίως: 

(α) να απογράφει, να προβαίνει στην χαρτογράφηση ή 
κτηματογράφηση και να συγκεντρώνει τους τίτλους ιδιο¬ 
κτησίας των ως άνω κινητών ή ακινήτων περιουσιακών στοι¬ 
χείων, με σκοπό την δημιουργία ενημερωμένου αρχείου, 
(β) να εκμισθώνειτα περιουσιακά αυτά στοιχεία ή να πα¬ 
ραχωρεί με εύλογο αντάλλαγμα την χρήση αυτών σε ΟΤΑ 
ή άλλους φορείς του δημόσιου τομέα ή σε αθλητικούς και 
πολιτιστικούς φορείς, καθώς και να συστήνει ενοχικά ή 
εμπράγματα δικαιώματα επ’ αυτών, 

(γ) να μισθώνει ή να αποδέχεται την παραχώρηση χρή¬ 
σης κινητών ή ακινήτων στο όνομά της, 

(δ) να προβαίνει στην αξιοποίηση των παραπάνω περι¬ 
ουσιακών στοιχείων με την άσκηση επιχειρηματικής δρα¬ 
στηριότητας, 

(ε) να αποδέχεται ή να αποποιείται δωρεές, κληρονο¬ 
μιές, χορηγίες και άλλες χαριστικές παροχές από οποια¬ 
δήποτε πηγή για λογαριασμό του Δημοσίου, 

(στ) να αναθέτει την εκπόνηση μελετών και έργων που 
αφορούν την επισκευή, συντήρηση και οποιεσδήποτε 
αναγκαίες εργασίες για τη διατήρηση και αξιοποίηση 
όλων των ακινήτων, 

(ζ) να προβαίνει στην προμήθεια του κάθε φύσης εξο¬ 
πλισμού που είναι απαραίτητος για την αξιοποίηση και 
εκμετάλλευση των περιουσιακών αυτών στοιχείων, 


(η) να εκμεταλλεύεται τα δικαιώματα πνευματικής και 
βιομηχανικής ιδιοκτησίας, της τεχνογνωσίας και τα λοιπά 
δικαιώματα ή προϊόντα της εταιρείας, 

(θ) να συνάπτει δάνεια από πιστωτικά ιδρύματα για την 
εκπλήρωση του σκοπού της, 

(ι) να ενάγει και να ενάγεται και γενικά να διεξάγει στο 
όνομά της κάθε δίκη και να επιχειρεί κάθε μέτρο εκτέλε¬ 
σης που αφορά τα περιουσιακά στοιχεία των οποίων της 
έχει ανατεθεί η διοίκηση και η διαχείριση, 

(ια) να αναδέχεται, μέσω κονδυλίων προερχομένων από 
τον κρατικό προϋπολογισμό, δανείων ή άλλων εσόδων 
της, την εκπλήρωση υποχρεώσεων άλλων φορέων του 
Δημοσίου, που αφορούν στην χρηματοδότηση της κατα¬ 
σκευής, λειτουργίας και εξοπλισμού περιουσιακών στοι¬ 
χείων, των οποίων η χρηματοδότηση της κατασκευής, η 
διαχείριση, η διοίκηση και αξιοποίηση ανατίθεται στην 
εταιρεία. 

5. Η εταιρεία μπορεί να εκπονεί οικονομοτεχνικές, λει¬ 
τουργικές, διαχειριστικές και οποιεσδήποτε άλλες μελέ¬ 
τες σε σχέση με άλλα Ολυμπιακά ή μη έργα ή περιουσια¬ 
κά στοιχεία, πέραν αυτών που της έχουν ανατεθεί κατά 
την παρ. 2 του παρόντος άρθρου. 

ΚΕΦΑΛΑΙΟ II 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ - ΜΕΤΟΧΟΙ 
Άρθρο 5 

Μετοχικό κεφάλαιο 

1. Το μετοχικό κεφάλαιο της εταιρείας ορίζεται στο 
ποσό των εκατό χιλιάδων (100.000) ευρώ και διαιρείται 
σε χίλιες (1.000) ονομαστικές μετοχές, ονομαστικής 
αξίας εκατό (100) ευρώ η καθεμία. Το μετοχικό κεφάλαιο 
καλύπτεται ολόκληρο από το Ελληνικό Δημόσιο, μέσα σε 
δύο (2) μήνες από την καταχώριση της εταιρείας στο Μη¬ 
τρώο Ανωνύμων Εταιρειών. 

2. Με αποφάσεις της Γενικής Συνέλευσης της εταιρεί¬ 
ας, που λαμβάνονται σύμφωνα με το άρθρο 29, παρ. 3 και 
31, παρ. 2του Κ.Ν. 2190/1920, το μετοχικό κεφάλαιο μπο¬ 
ρεί να αυξάνεται. Με τις ίδιες αποφάσεις καθορίζονται ο 
χρόνος και ο τρόπος καλύψεως του ποσού της αύξησης. 

Άρθρο 6 
Μετοχές 

1. Οι μετοχές της εταιρείας είναι ονομαστικές. 

2. Οι τίτλοι των μετοχών υπογράφονται από τον Πρόε¬ 
δρο του Διοικητικού Συμβουλίου και ένα μέλος του οριζό¬ 
μενο από αυτό. Οι τίτλοι των μετοχών μπορούν να ενσω¬ 
ματώνουν μία ή περισσότερες μετοχές. Τα λοιπά θέματα, 
σχετικά με την έκδοση των μετοχών, ρυθμίζονται από το 
Διοικητικό Συμβούλιο. 

3. Επιτρέπεται η έκδοση προσωρινών τίτλων μετοχών, 
οι οποίες ανταλλάσσονται με τις οριστικές μόλις εκδο- 
θούν. 

Άρθρο 7 
Μέτοχοι 

1. Οι μέτοχοι ασκούν τα σχετικά με την διοίκηση της 
εταιρείας δικαιώματά τους μόνον δια της συμμετοχής 
τους στην Γ ενική Συνέλευση. 

2. Κάθε μετοχή παρέχει δικαίωμα μίας ψήφου στη Γε¬ 
νική Συνέλευση. 

3. Το Ελληνικό Δημόσιο εκπροσωπείται ως μέτοχος από 
τον Υπουργό Οικονομίας και Οικονομικών ή εκπρόσωπό 
του, που ορίζεται με απόφασή του. 

ΚΕΦΑΛΑΙΟ III 
ΓΕΝΙΚΗ ΣΥΝΕΛΕΥΣΗ 

Άρθρο 8 

Αρμοδιότητα Γενικής Συνέλευσης 

1. Η Γενική Συνέλευση των μετόχων αποτελείτο ανώτα¬ 
το όργανο της εταιρείας και δικαιούται να αποφασίζει για 
κάθε υπόθεση που αφορά την εταιρεία. 

2. Η Γ ενική Συνέλευση είναι η μόνη αρμόδια να αποφα¬ 
σίζει: 

(α) για την τροποποίηση του καταστατικού, υπό την αί¬ 
ρεση όμως της κατά την παρ. 3 του παρόντος άρθρου 
έγκρισης, 

(β) για την έγκριση των κανονισμών του άρθρου 19 του 
παρόντος καταστατικού, 

(γ) για την αύξηση του μετοχικού κεφαλαίου, 

(δ) για την εκλογή των ελεγκτών και των αναπληρωμα¬ 
τικών τους, 

(ε) για την απαλλαγή των μελών του Διοικητικού Συμ¬ 
βουλίου καιτων ελεγκτών από την ευθύνη της διαχείρισης, 
(στ) για την έγκριση των ετήσιων λογαριασμών (ετήσιων 
οικονομικών καταστάσεων) της εταιρείας, 

(ζ) για την διάθεση κερδών, 

(η) για την έγκριση της αποζημίωσης που θα χορηγείται 
προς τα μέλη του Διοικητικού Συμβουλίου για κάθε αυτο¬ 
πρόσωπη παράστασή τους στις συνεδριάσεις του Διοικη¬ 
τικού Συμβουλίου, 

(θ) για την έγκριση της απόφασης του Διοικητικού Συμ¬ 
βουλίου περί αμοιβής του Γ ενικού Διευθυντού, 

(ι) για τον διορισμό εσωτερικού ελεγκτού κατά το άρ¬ 
θρο 20 του παρόντος καταστατικού, 

(ια) για κάθε ζήτημα που τίθεται στην κρίση της Γ ενικής 
Συνέλευσης από το Διοικητικό Συμβούλιο ή τους μετό¬ 
χους, και 

(ιβ) για κάθε άλλο ζήτημα, που σύμφωνα με τον Κ.Ν. 
2190/1920 και το Ν. 3016/2002 υπάγεται στην αποκλειστι¬ 
κή αρμοδιότητα της Γ ενικής Συνέλευσης των μετόχων. 

3. Σύμφωνα με το άρθρο 25 του Ν. 3016/2002, όπως 
ισχύει, το καταστατικό της εταιρείας καταρτίζεται, τρο¬ 
ποποιείται και κωδικοποιείται με απόφαση της Γενικής Συ¬ 
νέλευσης, που εγκρίνεται με κοινή απόφαση των Υπουρ¬ 
γών Οικονομίας και Οικονομικών και Πολιτισμού. 

Άρθρο 9 

Σύγκληση Γ ενικής Συνέλευσης 

1. Η Γ ενική Συνέλευση των μετόχων συγκαλείται από το 
Διοικητικό Συμβούλιο και συνέρχεται τακτικά στην έδρα 
της εταιρείας τουλάχιστον μία φορά το χρόνο, πάντοτε 
μέσα στο πρώτο εξάμηνο από την λήξη κάθε εταιρικής 
χρήσης. Το Διοικητικό Συμβούλιο μπορεί να συγκαλεί σε 
έκτακτη συνεδρίαση την Γ ενική Συνέλευση των μετόχων, 
όταν το κρίνει σκόπιμο. 

2. Η Γενική Συνέλευση, με εξαίρεση τις επαναληπτικές 
συνελεύσεις και εκείνες που εξομοιώνονται με αυτές, 
πρέπει να καλείται είκοσι (20) τουλάχιστον ημέρες πριν 
από την οριζόμενη για την συνεδρίασή της. Διευ κρινίζεται 
ότι συνυπολογίζονται και οι μη εργάσιμες ημέρες. Η ημέ¬ 
ρα δημοσίευσης της πρόσκλησης της Γενικής Συνέλευ¬ 
σης και η ημέρα της συνεδρίασής της δεν υπολογίζονται. 

Άρθρο 10 

Πρόσκληση και ημερήσια διάταξη 
Γ ενικής Συνέλευσης 

1. Στην πρόσκληση των μετόχων σε Γ ενική Συνέλευση 
αναφέρονται η χρονολογία, η ημέρα, η ώρα και το οίκημα, 


όπου θα συνέλθει η συνέλευση, καθώς και τα θέματα της 
ημερήσιας διάταξης με σαφήνεια. Η πρόσκληση αυτή δη¬ 
μοσιεύεται προ δέκα (10) ημερών στο Τεύχος Ανωνύμων 
Εταιριών και Εταιριών Περιορισμένης Ευθύνης της Εφη¬ 
μερίδας της Κυβερνήσεως, σύμφωνα με το άρθρο 3 του 
από 16/1/1930 Π.Δ. περί Δελτίων Ανωνύμων Εταιριών και 
προ είκοσι (20) ημερών σε μία από τις ημερήσιες πολιτι¬ 
κές εφημερίδες του άρθρου 3 του Ν.Δ. 3757/1957, όπως 
ισχύει, που εκδίδονται στην Αθήνα και που κατά την κρίση 
του Διοικητικού Συμβουλίου κυκλοφορεί ευρύτερα σε 
όλη τη χώρα, και σε μία ημερήσια οικονομική εφημερίδα, 
από εκείνες που ορίζονται ως οικονομικές με απόφαση 
του Υπουργού Εμπορίου και Τύπου και Μέσων Μαζικής 
Ενημέρωσης. Στις περιπτώσεις επαναληπτικών Γενικών 
Συνελεύσεων οι παραπάνω προθεσμίες συντέμνονται 
στο μισό. 

2. Το Διοικητικό Συμβούλιο της εταιρείας έχει την υπο¬ 
χρέωση δέκα (10) ημέρες πριν από την Τακτική Γ ενική Συ¬ 
νέλευση να δίνει στους μετόχους, εφ’ όσον τις ζητήσουν, 
τις ετήσιες οικονομικές καταστάσεις της και αντίτυπο της 
έκθεσης του Διοικητικού Συμβουλίου, καθώς και της έκ¬ 
θεσης των Ελεγκτών. 

3. Πρόσκληση για σύγκληση Γενικής Συνέλευσης δεν 
απαιτείται στην περίπτωση κατά την οποία στη συνέλευ¬ 
ση παρίστανται ή αντιπροσωπεύονται μέτοχοι που εκ¬ 
προσωπούν το σύνολο του μετοχικού κεφαλαίου και κα¬ 
νείς από αυτούς δεν αντιλέγει στην πραγματοποίησή της 
και στη λήψη αποφάσεων. 

Άρθρο 11 

Πρόεδρος και γραμματέας Γενικής Συνέλευσης 

1. Στη Γ ενική Συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου ή, όταν κωλύεται αυ¬ 
τός, ο αναπληρωτής του. Χρέη γραμματέα εκτελεί προ¬ 
σωρινά αυτός που ορίζεται από τον Πρόεδρο. 

2. Αφού εγκριθεί ο κατάλογος των μετόχων που έχουν 
δικαίωμα ψήφου, η Συνέλευση προχωρεί στην εκλογή του 
προέδρου της και ενός γραμματέα, που εκτελεί και χρέη 
ψηφολέκτη. 

Άρθρο 12 

Διαδικασία και πρακτικά Γ ενικής Συνέλευσης 

1. Οι συζητήσεις και οι αποφάσεις της Γ ενικής Συνέλευ¬ 
σης περιορίζονται στα θέματα που αναγράφονται στην 
ημερήσια διάταξη, εκτός εάν παρίσταται το σύνολο των 
μετόχων. 

2. Για τα θέματα που συζητούνται και αποφασίζονται 
στη Γ ενική Συνέλευση τηρούνται πρακτικά, που υπογρά¬ 
φονται από τον Πρόεδρο και τον Γραμματέα της. 

3. Τα αντίγραφα και τα αποσπάσματα των πρακτικών 
επικυρώνονται από τον Πρόεδρο του Διοικητικού Συμ¬ 
βουλίου ή τον αναπληρωτή του. 

4. Εάν στη Γενική Συνέλευση παρίσταται ένας μόνον μέ¬ 
τοχος, τη Συνέλευση παρακολουθεί αντιπρόσωπος του 
Υπουργού Ανάπτυξης ή συ μβολαιογράφος της έδρας της 
Εταιρείας, που συνυπογράφει τα πρακτικά της Συνελεύ- 
σεως σύμφωνα με το άρθρο 32 παρ. 2 του Ν. 2190/1920. 

Άρθρο 13 

Απόφαση απαλλαγής μελών Διοικητικού Συμβουλίου 
και ελεγκτών 

Μετά την έγκριση των ετησίων οικονομικών καταστάσε¬ 
ων, η Γ ενική Συνέλευση με ειδική ψηφοφορία, που ενερ- 

γείται με ονομαστική κλήση, αποφαίνεται για την απαλλα¬ 
γή των μελών του Διοικητικού Συμβουλίου και των ελε¬ 
γκτών από κάθε ευθύνη για αποζημίωση. Η απαλλαγή του 
Διοικητικού Συμβουλίου είναι ανίσχυρη στις περιπτώσεις 
του άρθρου 22ατου Κ.Ν. 2190/1920. 

ΚΕΦΑΛΑΙΟ IV 
ΔΙΟΙΚΗΣΗ ΤΗΣ ΕΤΑΙΡΕΙΑΣ 

Άρθρο 14 

Αρμοδιότητες των οργάνων διοίκησης 
και εκπροσώπηση της εταιρείας 

1. Το Διοικητικό Συμβούλιο διοικεί την εταιρεία και δια¬ 
χειρίζεται τους πόρους και τα περιουσιακά στοιχεία που 
ανατίθενται στην εταιρεία, συντάσσει τον ετήσιο ισολογι¬ 
σμό και την έκθεση επί της διαχειρίσεως και γενικά προ¬ 
βαίνει σε όλες τις αναγκαίες ενέργειες για την εκπλήρω¬ 
ση του σκοπού της. 

2. Ο Πρόεδρος του Διοικητικού Συμβουλίου υπογράφει 
τις συμβάσεις και εκπροσωπεί δικαστικά και εξώδικα την 
εταιρεία έναντιτρίτων και κάθε αρχής. Τον Πρόεδρο απά¬ 
ντα ή κωλυόμενο αναπληρώνει προσωρινά σε όλες τις αρ¬ 
μοδιότητες και τις εξουσίες του ο Αντιπρόεδρος. 

3. Η εκπροσώπηση της εταιρείας, όπως και μέρος των 
αρμοδιοτήτων του Διοικητικού Συμβουλίου, μπορεί, με 
απόφαση του Προέδρου ή του Διοικητικού Συμβουλίου, 
αντίστοιχα, να ανατίθενται στον Γενικό Διευθυντή και σε 
άλλα πρόσωπα, τα οποία δεν είναι κατ’ ανάγκην μέλη του 
Διοικητικού Συμβουλίου. 

Άρθρο 15 

Διοικητικό Συμβούλιο 

1. Η εταιρεία διοικείται από πενταμελές Διοικητικό Συμ¬ 
βούλιο. Το πρώτο Διοικητικό Συμβούλιο ορίζεται με από¬ 
φαση των Υπουργών Οικονομίας και Οικονομικών και Πο¬ 
λιτισμού. Ο διοριζόμενος Πρόεδροςτου Διοικητικού Συμ¬ 
βουλίου της εταιρείας υπόκειται στη διαδικασία του 
άρθρου 49Α’ του Κανονισμού της Βουλής. 

2. Η θητείατου Διοικητικού Συμβουλίου είναιτριετής και 
μπορεί να ανανεώνεται. Η θητεία του απερχόμενου Διοι¬ 
κητικού Συμβουλίου παρατείνεται αυτοδικαίως μέχρι την 
εκλογή νέου Διοικητικού Συμβουλίου από την πρώτη με¬ 
τά τη λήξη της θητείας του τακτική Γενική Συνέλευση. 

Άρθρο 16 

Συνεδριάσεις Διοικητικού Συμβουλίου 

1. Το Διοικητικό Συμβούλιο συνεδριάζει τακτικά μία φο¬ 
ρά κάθε ημερολογιακό μήνα και έκτακτα όποτε αυτό είναι 
αναγκαίο, ύστερα από πρόσκληση του Προέδρου ή σε πε¬ 
ρίπτωση αδυναμίας ή κωλύματος του από τον Αντιπρόε¬ 
δρο του Διοικητικού Συμβουλίου. Στις συνεδριάσεις του 
Διοικητικού Συμβουλίου παρίσταται ως εισηγητής χωρίς 
ψήφο και ο Γ ενικός Διευθυντής. 

2. Το Διοικητικό Συμβούλιο βρίσκεται σε απαρτία και συ¬ 
νεδριάζει εγκύρως όταν παρίσταται η πλειοψηφία των 
συμβούλων, ουδέποτε όμως ο αριθμός των παρόντων 
συμβούλων δύναται να είναι ελάσσων των τριών. 

3. Για τις συνεδριάσεις του Διοικητικού Συμβουλίου τη¬ 
ρούνται πρακτικά, τα οποία υπογράφονται από τα παρό¬ 
ντα μέλη. Αντίγραφα και αποσπάσματα των πρακτικών 
του Διοικητικού Συμβουλίου επικυρώνονται από τον Πρό¬ 
εδρο ή τον νόμιμο αναπληρωτή του. 


Άρθρο 17 

Αποζημίωση μελών του Διοικητικού Συμβουλίου 

1. Για κάθε αυτοπρόσωπη παράσταση των μελών του 
Διοικητικού Συμβουλίου στις συνεδριάσεις, αυτά λαμβά¬ 
νουν αποζημίωση, το ποσό της οποίας καθορίζεται με ει¬ 
δική απόφαση της Γενικής Συνέλευσης, μετά από πρότα¬ 
ση του Διοικητικού Συμβουλίου. 

2. Οποιαδήποτε παροχή πίστωσης (δάνεια, εγγυήσεις) 
από την εταιρεία σε μέλη του Διοικητικού Συμβουλίου, 
στους ιδρυτές της, σε Γ ενικούς Διευθυντές ή διευθυντές 
της ή και σε συζύγους ή άλλους συγγενείς αυτών μέχρι 
τρίτου βαθμού εξ αίματος ή αγχιστείας, απαγορεύεται και 
είναι άκυρη. 

3. Επίσης, δάνεια της εταιρείας σε τρίτους, καθώς και η 
παροχή πιστώσεως σ’ αυτούς με οποιοδήποτε τρόπο ή 
παροχή εγγυήσεων υπέρ αυτών, με σκοπό την απόκτηση 
από αυτούς μετοχών της εταιρείας, απαγορεύονται απο¬ 
λύτως και είναι άκυρα. 

4. Για οποιαδήποτε άλλη σύμβαση μεταξύ της εταιρεί¬ 
ας και των παραπάνω προσώπων, χρειάζεται απαραίτητα 
προηγούμενη ειδική άδεια της Γενικής Συνέλευσης. Αυτό 
ισχύει και για τις συμβάσεις εργασίας ή εντολής, καθώς 
και για κάθε τροποποίησή τους. 

Άρθρο 18 

Γ ενικός Διευθυντής 

Η εταιρεία προσλαμβάνει Γ ενικό Διευθυντή με σύμβαση 
εργασίας ορισμένου χρόνου, διάρκειας τριών ετών, του 
οποίου οι αρμοδιότητες καθορίζονται από το Διοικητικό 
Συμβούλιο. Ο Γενικός Διευθυντής πρέπει να είναι πτυχι- 
ούχος ΑΕΙ, να έχει εμπειρία στη διοίκηση και την οργάνω¬ 
ση επιχειρήσεων και να γνωρίζει άριστα τουλάχιστον μια 
ξένη γλώσσα, κατά προτίμηση την αγγλική. Η αμοιβή του 
Γ ενικού Διευθυντή καθορίζεται με απόφαση του Διοικητι¬ 
κού Συμβουλίου της εταιρείας, την οποία εγκρίνει η Γενι¬ 
κή Συνέλευση. 

Άρθρο 19 

Κανονισμοί της εταιρείας 

1. Με απόφαση του διοικητικού συμβουλίου της εται¬ 
ρείας, που εγκρίνεται από την Γενική Συνέλευση, καταρ¬ 
τίζεται εσωτερικός κανονισμός λειτουργίας. Με τον εσω¬ 
τερικό κανονισμό λειτουργίας ρυθμίζονται: 

(α) η οργάνωση, λειτουργία και διάρθρωση των υπηρε¬ 
σιών της εταιρείας, 

(β) η κατανομή αρμοδιοτήτων στις υπηρεσίες της, 

(γ) ο αριθμός των θέσεων προσωπικού και η κατανομή 
τους στις διοικητικές μονάδες της εταιρείας, 

(δ) τα προσόντα, οι όροι πρόσληψης και εργασίας και η 
μισθολογική εξέλιξη του κάθε φύσης προσωπικού, 

(ε) το πλαίσιο πειθαρχικό ελέγχου του προσωπικού, και 
(στ) το καθεστώς εσωτερικού ελέγχου της εταιρείας, το 
οποίο πρέπει να συνάδει με τις διατάξεις του άρθρου 26, 
παρ. 7 του Ν. 3156/2003, σε συνδυασμό με τις διατάξεις 
των άρθρων 6 έως 8 του Ν. 3016/2002, όπως ισχύει. 

2. Με κανονισμούς που καταρτίζονται από το διοικητικό 
συμβούλιο της εταιρείας, εγκρίνονται από τη Γενική Συ¬ 
νέλευση και δημοσιεύονται στην Εφημερίδα της Κυβερ- 
νήσεως, κατά τα οριζόμενα στο άρθρο 24 του Ν. 3016/ 
2002, όπως ισχύει, καθορίζονται οι όροι και οι διαδικασίες 
ανάθεσης μελετών υπηρεσιών και εκτέλεσης έργων και 
εργασιών, προμηθειών κινητών πραγμάτων, εξοπλισμού 
και συναφών εργασιών, αγορών ακινήτων, μισθώσεων, 

εκμισθώσεων και γενικά παραχωρήσεων χρήσης και κάθε 
άλλου ενοχικού ή εμπράγματου δικαιώματος, πλην των 
πωλήσεων και ανταλλαγών ακινήτων πραγμάτων, σύμ¬ 
φωνα με τις διατάξεις της κοινοτικής νομοθεσίας, κατά 
παρέκκλιση από κάθε διάταξη νόμου ή κανονιστικής πρά¬ 
ξης· 

ΚΕΦΑΛΑΙΟ V 
ΕΛΕΓΧΟΣ - ΕΠΟΠΤΕΙΑ 

Άρθρο 20 

Εσωτερικός έλεγχος 

1. Η εταιρεία προσλαμβάνει ως εσωτερικό ελεγκτή φυ¬ 
σικό πρόσωπο, το οποίο ορίζεται με απόφαση της Γενικής 
Συνέλευσης. Ο εσωτερικός ελεγκτής ασκείτο καθήκοντά 
του στην εταιρεία με σχέση πλήρους και αποκλειστικής 
απασχόλησης. 

2. Ο εσωτερικός ελεγκτής είναι αρμόδιος για την άσκη¬ 
ση του εσωτερικού ελέγχου, ο οποίος διεξάγεται σύμφω¬ 
να με τις σχετικές διατάξεις του εσωτερικού κανονισμού 
λειτουργίας της εταιρείας. 

3. Κατά την άσκηση των καθηκόντων του, οεσωτερικός 
ελεγκτής είναι ανεξάρτητος και δεν υπάγεται ιεραρχικά 
στα όργανα διοίκησης ή κάποια υπηρεσιακή μονάδα της 
εταιρείας. Ο εσωτερικός ελεγκτής εποπτεύεται από ένα 
έως τρία μη εκτελεστικά μέλη του Διοικητικού Συμβουλί¬ 
ου, τα οποία ορίζονται με απόφαση του τελευταίου. 

Άρθρο 21 

Ελεγκτές 

1. Η Τακτική Γ ενική Συνέλευση εκλέγει κάθε χρόνο δύο 
τακτικούς και δύο αναπληρωματικούς ελεγκτές, σύμφω¬ 
να με τις διατάξεις του άρθρου 36α του Κ.Ν. 2190/1920, 
όπως ισχύει, ορίζοντας και την αμοιβή τους. 

2. Η Συνέλευση μπορεί να εκλέγει ένα μόνο τακτικό και 
ένα αναπληρωματικό ελεγκτή, εφ’ όσον αυτοί είναι ορκω¬ 
τοί ελεγκτές. Πάντως, εφ’ όσον γίνεται υπέρβαση των 
ορίων της παρ. 6 του άρθρου 42α, σε συνδυασμό με το 
άρθρο 36α, του Κ.Ν. 2190/1920, όπως ισχύει, η εκλογή 
των ελεγκτών γίνεται υποχρεωτικά από τους Ορκωτούς 
Ελεγκτές που περιλαμβάνονται στο μητρώο Ορκωτών 
Ελεγκτών του Π.Δ. 226/1992 (πρώην Σώματος Ορκωτών 
Λογιστών ΦΕΚ Α' 230/55). Οι διατάξεις των παραγράφων 
7 και 8 του άρθρου 42α του Κ.Ν. 2190/1920, όπως ισχύει, 
εφαρμόζονται ανάλογα. 

3. Μέσα σε πέντε (5) ημέρες από τη συνεδρίαση της Γ ε¬ 
νικής Συνέλευσης που όρισε τους ελεγκτές, πρέπει να γί¬ 
νει από την εταιρεία ανακοίνωση προς αυτούς του διορι¬ 
σμού τους, σε περίπτωση δε που δεν αποποιηθούν τον 
διορισμό αυτό, μέσα σε προθεσμία πέντε (5) ημερών, θε¬ 
ωρούνται ότι έχουν αποδεχθεί το διορισμό και έχουν όλες 
τις ευθύνες και υποχρεώσεις του άρθρου 37 του Κ.Ν. 
2190/1920. 

4. Η έκθεση των ελεγκτών, εκτός από τις πληροφορίες 
που ορίζονται στην παρ. 1 του άρθρου 37 του Κ.Ν. 2190/ 
1920, οφείλει επίσης να αναφέρει: 

(α) αν το προσάρτημα περιλαμβάνει τις πληροφορίες 
τωνπαρ. 1 ή 2του άρθρου 43ατου Κ.Ν. 2190/1920, όπως 
ισχύει, και 

(β) αν έγινε επαλήθευση της συμφωνίας που αναφέρε- 
ται στην περίπτωση γ’ της παρ. 3 του άρθρου 43ατου Κ.Ν. 
2190/1920, όπως ισχύει. 

5. Οι ελεγκτές της εταιρείας, εκτός από τις υποχρεώ¬ 
σεις που ορίζονται στις παρ. 1 και 2 του άρθρου 37 του 


Κ.Ν. 2190/1920, οφείλουν να επαληθεύουν και την συμ¬ 
φωνία του περιεχομένου της έκθεσης του Διοικητικού 
Συμβουλίου με τις σχετικές οικονομικές καταστάσεις. Για 
τον σκοπό αυτό, η έκθεση πρέπει να έχει τεθεί υπ’ όψιν 
τους τριάντα (30) τουλάχιστον ημέρες πριν από την Γ ενι¬ 
κή Συνέλευση. 

Άρθρο 22 

Έλεγχος δαπανών κατασκευαστικών έργων 

Ειδικά, καθ’ όσον αφορά τον έλεγχο της νομιμότητας 
και κανονικότητας των δαπανών των κατασκευαστικών 
έργων των φορέων του άρθρου 18 του Ν. 3016/2002 για 
τα οποία η εταιρεία έχει αναλάβει την υποχρέωση της 
χρηματοδότησης του έργου, πέραν του τακτικού ελέγ¬ 
χου, θα ασκείται και ειδικός έλεγχος από τις αντίστοιχες 
Υπηρεσίες Δημοσιονομικού Ελέγχου (ΥΔΕ) των υπουρ¬ 
γείων, στην αρμοδιότητα των οποίων υπάγονται οι φορείς 
εκτέλεσης των έργων αυτών, κατά τα προβλεπόμενα στο 
άρθρο 25Ατου Ν. 3016/2002. 

Άρθρο 23 

Ετήσια έκθεση στον Πρόεδρο της Βουλής 

Το Διοικητικό Συμβούλιο υποβάλλει ετήσια έκθεση στον 
Πρόεδρο της Βουλής για την πρόοδο των εργασιών της 
εταιρείας σύμφωνα με το σκοπό της, όπως ορίζεται στο 
άρθρο 17 του Ν. 3016/2002, συμπεριλαμβανομένων των 
αναθέσεων που διενεργεί η εταιρεία και αφορούν την 
αξιοποίηση των Ολυμπιακών έργων, καθώς και των συμ¬ 
βάσεων, που συνάπτει με άλλες επιχειρήσεις. 

ΚΕΦΑΛΑΙΟ VI 

ΔΙΑΧΕΙΡΙΣΗ ΚΑΙ ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ 

Άρθρο 24 
Εταιρική χρήση 

Η διαχειριστική χρήση της εταιρείας συμπίπτει με το 
ημερολογιακό έτος. Η πρώτη, όμως, διαχειριστική χρήση 
αρχίζει από την έναρξη της εταιρείας και λήγει στις 31 Δε¬ 
κεμβρίου του επόμενου ημερολογιακού έτους. 

Άρθρο 25 

Προϋπολογισμός-απολογισμός 

1. Μέσα στον μήνα Δεκέμβριο κάθε ημερολογιακού 
έτους συντάσσεται ο προϋπολογισμός της επόμενης 
χρήσης και μέχρι τις 15 Απριλίου του επόμενου ημερολο¬ 
γιακού έτους, ο απολογισμός της προηγούμενης χρήσης. 

2. Ο προϋπολογισμός και απολογισμός υποβάλλονται 
στους Υπουργούς Οικονομίας και Οικονομικών και Πολι¬ 
τισμού. 

Άρθρο 26 

Έσοδα της εταιρείας 

1. Έσοδα της εταιρείας είναι: 

(α) τα ποσά που προβλέπονται κάθε χρόνο στον Τακτι¬ 
κό Προϋπολογισμό του Δημοσίου και στον Προϋπολογι¬ 
σμό Δημοσίων Επενδύσεων του κράτους για την κατα¬ 
σκευή, λειτουργία και εξοπλισμό των περιουσιακών στοι¬ 
χείων, η παραγωγή, διοίκηση, διαχείριση και αξιοποίηση 
των οποίων ανατίθενται στην εταιρεία, 

(β) οι δωρεές, κληρονομιές και κληροδοσίες προς την 
εταιρεία, 

(γ) τα έσοδα από τη διαχείριση των διαθεσίμων της, 

(δ) τα έσοδα από την εκμίσθωση, εκμετάλλευση και εν 
γένει διαχείριση των περιουσιακών στοιχείων που ανα¬ 
λαμβάνει, 

(ε) οι επιχορηγήσεις από τον κρατικό προϋπολογισμό, 
και 

(στ) κάθε άλλη νόμιμη αιτία. 

2. Τα έσοδα που πραγματοποιεί η εταιρεία διατίθενται 
για: 

(α) τις δαπάνες που απαιτούνται για την κατασκευή των 
έργων από τους αρμόδιους φορείς, 

(β) τις δαπάνες που απαιτούνται για την διοίκηση, δια¬ 
χείριση και αξιοποίηση των περιουσιακών στοιχείων που 
αναλαμβάνει, 

(γ) την κάλυψη των λειτουργικών της εξόδων, στα οποία 
περιλαμβάνονται και οι αποζημιώσεις των μελώντου Διοι¬ 
κητικού Συμβουλίου, οι δαπάνες μισθοδοσίας του προ¬ 
σωπικού καθώς και οι αμοιβές τρίτων, και 
(δ) την καταβολή μερίσματος, σύμφωνα μετά άρθρα 28 
και 29 του παρόντος καταστατικού. 

3. Τα υπό στοιχείο (δ) της παρ. 1 αυτού του άρθρου έσο¬ 
δα, που απομένουν μετά την αφαίρεση των δαπανών, 
απεικονίζονται ξεχωριστά και αναλυτικά σε ιδιαίτερο λο¬ 
γαριασμό και διατίθενται για την εκτέλεση του σκοπού 
της εταιρείας. Επίσης, τα έσοδα των διαθεσίμων από τό¬ 
κους ή άλλου είδους τοποθετήσεις των κεφαλαίων που 
προέρχονται από το Πρόγραμμα Δημοσίων Επενδύσεων 
απεικονίζονται σε ξεχωριστό λογαριασμό. 

Άρθρο 27 

Ετήσιες οικονομικές καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τους ετήσιους λογαριασμούς (Ετήσιες 
Οικονομικές Καταστάσεις) σύμφωνα με τις διατάξεις των 
άρθρων 42α έως 42ε, 43,43α και 43βτου Κ.Ν. 2190/1920, 
όπως ισχύει. Οι ετήσιες οικονομικές καταστάσεις πρέπει 
να εμφανίζουν με απόλυτη σαφήνεια την πραγματική ει¬ 
κόνα της περιουσιακής διάρθρωσης, της χρηματοοικονο¬ 
μικής θέσης και των αποτελεσμάτων χρήσης της. Ειδικό¬ 
τερα, το Διοικητικό Συμβούλιο υποχρεούται να συντάσσει 
σύμφωνα με τις πιο πάνω διατάξεις: 

(α) τον ισολογισμό, 

(β) τον λογαριασμό «αποτελέσματα χρήσεως», 

(γ) τον πίνακα διαθέσεως αποτελεσμάτων, και 
(δ) το προσάρτημα. 

2. Για να ληφθεί από την Γ ενική Συνέλευση έγκυρη από¬ 
φαση πάνω στις οικονομικές καταστάσεις της εταιρείας 
που έχουν εγκριθεί από το Διοικητικό Συμβούλιο, αυτές 
πρέπει να έχουν ειδικά θεωρηθεί από τρία διαφορετικά 
πρόσωπα, ήτοι: 

(α) τον Πρόεδρο του Διοικητικού Συμβουλίου ή τον ανα¬ 
πληρωτή του, 

(β) τον Γ ενικό Διευθυντή, και 

(γ) τον υπεύθυνο για την διεύθυνση του λογιστηρίου. 

Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των ετήσιων οικονο¬ 
μικών καταστάσεων, οφείλουν να εκθέτουν εγγράφως τις 
αντιρρήσεις τους στην Γ ενική Συνέλευση. 

3. Η έκθεση διαχείρισης του Διοικητικού Συμβουλίου 
προςτηντακτική Γ ενική Συνέλευση πρέπει να παρέχει σα¬ 
φή και πραγματική εικόνα της εξέλιξης των εργασιών και 
της οικονομικής θέσης της εταιρείας, καθώς και πληρο¬ 
φορίες για την προβλεπόμενη πορεία της εταιρείας και 
για τις δραστηριότητές της στον τομέα της έρευνας και 
ανάπτυξης, όπως ορίζεται στο εδάφιο β της παρ. 3 του 
άρθρου 43α του Κ.Ν. 2190/1920 όπως ισχύει. Επίσης, 
στην έκθεση αυτή πρέπει να αναφέρεται και κάθε άλλο 


σημαντικό γεγονός που έχει συμβεί μέσα στο χρονικό διά¬ 
στημα απάτη λήξη της χρήσης μέχριτηνημέρα υποβολής 
της έκθεσης. 

4. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας των παραγράφων 1 και 3 
του άρθρου 43β του Κ. Ν. 2190/1920, με την μορφή και το 
περιεχόμενο βάσει του οποίου ο ελεγκτής ή οι ελεγκτές 
της εταιρείας έχουν συντάξει την έκθεση ελέγχου τους. 
Αν οι ελεγκτές έχουν παρατηρήσεις ή αρνούνται την έκ¬ 
φραση γνώμης, τότε το γεγονός αυτό πρέπει να αναφέ- 
ρεται και να αιτιολογείται στις δημοσιευόμενες οικονομι¬ 
κές καταστάσεις, εκτός εάν αυτό προκύπτει από το δη¬ 
μοσιευόμενο σχετικό πιστοποιητικό ελέγχου. 

5. Αντίγραφα των ετήσιων οικονομικών καταστάσεων, 
με τις σχετικές εκθέσεις του Διοικητικού Συμβουλίου και 
των ελεγκτών, υποβάλλονται από την εταιρεία στην αρ¬ 
μόδια εποπτεύουσα αρχή είκοσι (20) τουλάχιστον ημέρες 
πριν από την Γ ενική Συνέλευση. 

6. Ο ισολογισμός της εταιρείας, ο λογαριασμός «απο¬ 
τελέσματα χρήσεως» και ο πίνακας διαθέσεως αποτελε¬ 
σμάτων, μαζί με το σχετικό πιστοποιητικό ελέγχου, όταν 
προβλέπεται ο έλεγχος από ορκωτούς ελεγκτές, δημοσι¬ 
εύονται όπως ορίζεται στην επόμενη παράγραφο. 

7. Το Διοικητικό Συμβούλιο της εταιρείας οφείλει, σύμ¬ 
φωνα με την διάταξη της παρ. 5 του άρθρου 43βτου Κ.Ν. 
2190/1920, όπως ισχύει, να δημοσιεύει τα έγγραφα της 
προηγούμενης παραγράφου, στο σύνολό τους είκοσι 
(20) τουλάχιστον πλήρεις ημέρες πριν από τη συνεδρία¬ 
ση της Γ ενικής Συνέλευσης: 

(α) στο φύλλο της Εφημερίδαςτης Κυβερνήσεως (ΦΕΚ) 
τεύχος Α.Ε. και ΕΠΕ, σύμφωνα με το άρθρο 7β παρ. 1 
εδαφ. β’του Κ.Ν. 2190/20, 

(β) σε μία ημερήσια πολιτική εφημερίδα, που πληροί τις 
προϋποθέσεις του άρθρου 3 του Ν.Δ. 3757/1957, όπως 
ισχύει, η οποία εκδίδεται στην Αθήνα και κατά την κρίση 
του Διοικητικού Συμβουλίου έχει ευρύτερη κυκλοφορία 
σ’ ολόκληρη τη χώρα, και 

(γ) σε μία ημερήσια οικονομολογική εφημερίδα που 
πληροί τις προϋποθέσεις της παρ. 2 του άρθρου 26 του 
Κ.Ν. 2190/1920, όπως ισχύει. 

8. Μέσα σε είκοσι (20) ημέρες από την έγκριση των οι¬ 
κονομικών καταστάσεων απότηντακτική Γ ενική Συνέλευ¬ 
ση, μαζί με το επικυρωμένο αντίγραφο των πρακτικών 
της, που προβλέπεται από την παρ. 2 του άρθρου 26ατου 
Κ.Ν. 2190/1920, υποβάλλεται στην αρμόδια εποπτεύου¬ 
σα αρχή και αντίτυπο των εγκεκριμένων οικονομικών κα¬ 
ταστάσεων. 

Άρθρο 28 

Διάθεση των κερδών 

Με την επιφύλαξη των διατάξεων του άρθρου 44α του 
Κ. Ν. 2190/1920 όπως ισχύει, η διάθεση των καθαρών κερ- 
δώντης Εταιρείας γίνεται με τον ακόλουθο τρόπο: 

(α) Προηγείται η διάθεση του ποσοστού για το σχηματι¬ 
σμό του τακτικού αποθεματικού, όπως ορίζει ο νόμος, δη¬ 
λαδή για το σκοπό αυτό αφαιρείται τουλάχιστον το ένα ει¬ 
κοστό (1/20) των καθαρών κερδών. Σύμφωνα με το νόμο, 
η αφαίρεση αυτή παύει να είναι υποχρεωτική, όταν αυτό 
φτάσει σε ποσόν ίσο προς το ένα τρίτο (1 /3) του εταιρικού 
κεφαλαίου. 

(β) Ακολουθεί η διάθεση του ποσού που απαιτείται για 
την καταβολή του πρώτου μερίσματος, δηλαδή ποσο¬ 
στού έξιτοις εκατό (6%) τουλάχιστον του καταβλημένου 

μετοχικού κεφαλαίου, σύμφωνα με το άρθρο 45 του Κ.Ν. 
2190/1920, όπως ισχύει σε συνδυασμό προς τις διατάξεις 
του Α.Ν. 148/1967 και του Ν. 876/1979. 

(γ) Η Γενική Συνέλευση διαθέτει ελεύθερα το υπόλοιπο. 

Οι μέτοχοι μετέχουν των καθαρών κερδών μετά την 
έγκριση από την Γ ενική Συνέλευση των ετήσιων οικονομι¬ 
κών καταστάσεων, το δε προς διανομή εγκριθέν ποσόν 
αυτών καταβάλλεται εις αυτούς μέσα σε δύο μήνες από 
την απόφαση της Γ ενικής Συνέλευσης που ενέκρινε τις 
ετήσιες οικονομικές καταστάσεις. 

ΚΕΦΑΛΑΙΟ VIII 
ΔΙΑΛΥΣΗ - ΕΚΚΑΘΑΡΙΣΗ 

Άρθρο 29 

Λύση και εκκαθάριση της εταιρείας 

1. Η εταιρεία λύεται: 

(α) μόλις παρέλθει ο χρόνος διάρκειάς της, εκτός αν 
προηγουμένως αποφασιστεί από τη Γενική Συνέλευση η 
παράταση της διάρκειάς της, ή 

(β) οποτεδήποτε, με απόφαση της Γ ενικής Συνέλευσης 
των μετόχων. 

Από την ημερομηνία παρόδου του χρόνου διάρκειας 
της ή, στην περίπτωση (β), της έκδοσης της απόφασης 
της Γενικής Συνέλευσης η Εταιρεία τελεί υπό εκκαθάρι¬ 
ση. 

2. Οι εκκαθαριστές ορίζονται με απόφαση της Γενικής 
Συνέλευσης. 

3. Η εκκαθάριση διέπεται από τις διατάξεις της νομοθε¬ 
σίας περί ανωνύμων εταιρειών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2005 

Ο ΥΦΥΠΟΥΡΓΟΣ ΟΙΚΟΝΟΜΙΑΣ Η ΑΝΑΠΛΗΡΩΤΗΣ 

ΚΑΙ ΟΙΚΟΝΟΜΙΚΩΝ ΥΠΟΥΡΓΟΣ - ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΦΑΝΗ ΠΑΛΛΗ-ΠΕΤΡΑΛΙΑ 

-♦- 

Αριθ. 302/Δ0051 (2) 

Σύσταση ελεγκτικής ομάδας για τη διενέργεια ελέγχου, 
στο έργο του Ταμείου Συνοχής «Ύδρευση ευρύτερης 
περιοχής Ηρακλείου και Αγίου Νικολάου από το 
φράγμα Αποσελέμη - στάδιο μελέτες - τεχνικός σύμ¬ 
βουλος - απαλλοτριώσεις - συμβούλιο εμπειρογνω¬ 
μόνων». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251/Α/14.11. 
2000), όπως τροποποιήθηκε με το άρθρο 23 του Ν. 3148/ 
2003 (ΦΕΚ 136/Α75.6.2003) και ισχύει. 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών περί καθορισμού αρμοδιοτήτων των Υφυ¬ 
πουργών Οικονομίας και Οικονομικών (ΦΕΚ 519/Β /17.3. 
2004). 

3. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 


τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/0000 (ΦΕΚ310/τ. Β714.3.2003). 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/Β7 
14.8.2003). 

5. Το γεγονός ότι από τις διατάξεις της ανωτέρω σχετι¬ 
κής απόφασης προκαλείται δαπάνη 750 ευρώ, πλέον 
εργοδοτικών εισφορών, για την αμοιβή των ελεγκτών, η 
οποία βαρύνει τις πιστώσεις του Π/Υ Δημοσίων Επενδύ¬ 
σεων (Πρόγραμμα Ενεργειών Τεχνικής Βοήθειας- Υπο¬ 
πρόγραμμα Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2005. 

7. Την ανάγκη διενέργειας ουσιαστικού ελέγχου σε έρ¬ 
γα του Ταμείου Συνοχής 2000-2006, αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο έργο του Ταμείου Συνοχής 
«Ύδρευση ευρύτερης περιοχής Ηρακλείου και Αγίου Νι¬ 
κολάου από το φράγμα Αποσελέμη - στάδιο μελέτες- τε¬ 
χνικός σύμβουλος - απαλλοτριώσεις συμβούλιο εμπει¬ 
ρογνωμόνων» και συγκεκριμένα στα υποέργα α) Απαλλο¬ 
τριώσεις β) Μελέτη περιβαλλοντικών επιπτώσεων και 
επαναρθοτικών μέτρων από την κατασκευή των έργων 
υδροδότησης Ηρακλείου Κρήτης από το φράγμα Απο¬ 
σελέμη, γ) Ιχνηθέτηση στην περιοχή Χώνος οροπεδίου 
Λασιθίου, δ) Παροχή υπηρεσιών τεχνικού συμβούλου και 
συμβουλίου εμπειρογνωμόνων. 

2) Μέλη της Ελεγκτικής ομάδας ορίζονται οι εξής: 

- Απόστολος Πατραμάνης υπάλληλος κλάδου ΠΕ Δη¬ 
μοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

- Πέτρος Μπουρδούκος, υπάλληλος κλάδου ΠΕ Μηχα¬ 
νικών της 51ης Δ/νσης Προγραμματισμού και Ελέγχων 
του Γ.Λ.Κ. 

- Σωτήρης Κοντογεώργος, υπάλληλος κλάδου ΠΕ Δη¬ 
μοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

Συντονιστής της ελεγκτικής ομάδας ορίζεται ο Απόστο¬ 
λος Πατραμάνης. 

3) Ο έλεγχος θα διενεργηθεί στον Τελικό Δικαιούχο του 
έργου Υ.ΠΕ.ΧΩ.ΔΕ - Γενική Διεύθυνση Υδραυλικών Ερ¬ 
γων στις 28/2 έως 4/3/2005. Η ομάδα ελέγχου θα μεταβεί 
στις 2/3/2005 στο Ηράκλειο Κρήτης για τον έλεγχο στο 
φυσικό αντικείμενο του έργου (απαλλοτριώσεις). 

4) Έργο της Ελεγκτικής Ομάδας ειδικότερα είναι: 

- Ο έλεγχος του συστήματος διαχείρισης και ελέγχου 
του συγκεκριμένου έργου. 

- Η διαπίστωση της πορείας υλοποίησηςτου έργου σύμ¬ 
φωνα με της εθνικές και κοινοτικές διατάξεις. 

- Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

- Η επιτόπια εξακρίβωση της υλοποίησης του φυσικού 
αντικειμένου του έργου. 

5) Μετά το πέρας του ελέγχου θα συνταχθεί έκθεση 
εντός προθεσμίας τριών μηνών με τα αποτελέσματα του 
ελέγχου, η οποία θα υποβληθεί στην Διεύθυνση Προ¬ 
γραμματισμού και Ελέγχων του Γ ενικού Λογιστηρίου του 
Κράτους, για εισήγηση στην Επιτροπή Δημοσιονομικού 
Ελέγχου (Ε.Δ.ΕΛ.). 

7) Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 4 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2005 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 301/Δ0051 (3) 

Σύσταση ελεγκτικής ομάδας για τη διενέργεια ελέγχου 
στο σύστημα διαχείρισης και ελέγχου της Ειδικής Υπη¬ 
ρεσίας Διαχείρισης του Επιχειρησιακού Προγράμμα¬ 
τος «ΠΕΡΙΒΑΛΛΟΝ». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251/Α714.11. 
2000), όπως τροποποιήθηκε με το άρθρο 23 του Ν. 3148/ 
2003 (ΦΕΚ 136/Α75.6.2003) και ισχύει. 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και 
Οικονομικών περί καθορισμού αρμοδιοτήτων των Υφυ¬ 
πουργών Οικονομίας και Οικονομικών (ΦΕΚ 519/Β717.3. 
2004). 

3. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/0000 (ΦΕΚ310/Β714.3.2003). 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/Β7 
14.8.2003). 

5. Το γεγονός ότι από τις διατάξεις της ανωτέρω σχε¬ 
τικής απόφασης προκαλείται δαπάνη 450 ευρώ, πλέον 
εργοδοτικών εισφορών, για την αμοιβή των ελεγκτών, η 
οποία βαρύνει τις πιστώσεις του Π/Υ Δημοσίων Επενδύ¬ 
σεων (Πρόγραμμα Ενεργειών Τεχνικής Βοήθειας- Υπο¬ 
πρόγραμμα Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2005. 

7. Την ανάγκη διενέργειας ουσιαστικού ελέγχου σε έρ¬ 
γα του επιχειρησιακού προγράμματος «ΠΕΡΙΒΑΛΛΟΝ», 
στο πλαίσιο ελέγχου των προγραμμάτων του Ταμείου Συ¬ 
νοχής 2000-2006, αποφασίζουμε: 

1) Συνιοτούμε Ελεγκτική Ομάδα για τη διενέργεια ου¬ 
σιαστικού ελέγχου: 

Στο σύστημα διαχείρισης και ελέγχου της Ειδικής Υπη¬ 
ρεσίας Διαχείρισης του Επιχειρησιακού Προγράμματος 
«ΠΕΡΙΒΑΛΛΟΝ», 

2) Μέλη της Ελεγκτικής ομάδας ορίζονται οι εξής: 

- Απόστολος Πατραμάνης υπάλληλος κλάδου ΠΕ Δη¬ 
μοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

- Πέτρος Μπουρδούκος, υπάλληλος κλάδου ΠΕ Μηχα¬ 
νικών της 51ης Δ/νσης Προγραμματισμού και Ελέγχων 
του Γ.Λ.Κ. 


- Σωτήρης Κοντογεώργος, υπάλληλος κλάδου ΠΕ Δη¬ 
μοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

Συντονιστής της ελεγκτικής ομάδας ορίζεται ο Απόστο¬ 
λος Πατραμάνης. 

3) Ο έλεγχος θα διενεργηθεί στην Ειδική Υπηρεσία 
Διαχείρισης του Επιχειρησιακού Προγράμματος «ΠΕΡΙ¬ 
ΒΑΛΛΟΝ» κατά το χρονικό διάστημα από 23.2.2005 
έως25.02.2005. 

4) Έργο της Ελεγκτικής Ομάδας ειδικότερα είναι: 

- Ο έλεγχος του συστήματος διαχείρισης και ελέγχου 
της Ειδικής Υπηρεσίας Διαχείρισης του Επιχειρησιακού 
Προγράμματος «ΠΕΡΙΒΑΛΛΟΝ» σύμφωνα με τους κανο¬ 
νισμούς (Ε.Κ.) 1164/1994,1264/1999,1265/1999 και 1386/ 
2002 . 

5) Μετά το πέρας του ελέγχου θα συνταχθεί έκθεση 
εντός προθεσμίας τριών μηνών με τα αποτελέσματα του 
ελέγχου, η οποία θα υποβληθεί στην Διεύθυνση Προ¬ 
γραμματισμού και Ελέγχων του Γενικού Λογιστηρίου του 
Κράτους, για εισήγηση στην Επιτροπή Δημοσιονομικού 
Ελέγχου (Ε.Δ.ΕΛ.). 

7) Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 4 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2005 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 2/1639/0025 (4) 

Αύξηση ορίου έκδοσης εγγυητικών επιστολώντης ΣΥΝΕ¬ 
ΤΑΙΡΙΣΤΙΚΗΣ ΤΡΑΠΕΖΑΣ ΚΟΡΙΝΘΙΑΣ ΣΥΝ.ΠΕ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Ν. 2441/96 (ΦΕΚ 256/Α71996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚ 128/Α71988). 

3) Την υπ’ αριθμ. 2/40508/0004/23.7.2004 (ΦΕΚ 1185/ 
Β73.8.2004) απόφαση του Υφυπουργού Οικονομίας και 
Οικονομικών «Μεταβίβαση αρμοδιοτήτων και της εξου¬ 
σίας να υπογράφουν με “Εντολή Υφυπουργού” στο Γενι¬ 
κό Γραμματέα Δημοσιονομικής Πολιτικής, στους Γενι¬ 
κούς Διευθυντές και στους Προϊσταμένους Διευθύνσεων 
και Τμημάτων του Γενικού Λογιστηρίου του Κράτους και 
της Γενικής Διεύθυνσης Δημόσιας Περιουσίας και Εθνι¬ 
κών Κληροδοτημάτων». 

4) Την υπ’ αριθμ. 2028691/4534/3.8.1995 απόφασή μας 
«Καθορισμός ανωτάτου ορίου έκδοσης εγγυητικών επι¬ 
στολών από τις Τράπεζες που γίνονται δεκτές από το Δη¬ 
μόσιο και τα Ν.Π.Δ.Δ. σε διαγωνισμούς ή Συμβάσεις για 
εκτέλεση έργων, προμήθειες κ.λπ.». 

5) Το από 12.1.2005 έγγραφο της ανωτέρω Τράπεζας, 

με το οποίο ζητά την αύξηση του ορίου έκδοσης των εγ¬ 
γυητικών της επιστολών. 

6) Τη δραστηριότητα της Τράπεζας, όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητικών 
επιστολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΚΟΡΙΝ¬ 
ΘΙΑΣ ΣΥΝ.ΠΕ. στο ποσό των έξι εκατομμυρίων ευρώ, 
(6.000.000 ευρώ), με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα 
Νομικά Πρόσωπα Δημοσίου Δικαίου για εκτέλεση έργων, 
προμήθειες κ.λπ. (απόφασή μας 2028691/4534/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2005 

Με εντολή Υφυπουργού 
Η Γενική Διευθύντρια 
ΜΑΡΙΑ ΠΑΠΑΔΟΝΙΚΟΛΑΚΗ 

-♦- 

Αριθ. 2/3596/0025 (5) 

Καθορισμός ανωτάτου ορίου έκδοσης εγγυητικών επι¬ 
στολών από την ΤΡΑΠΕΖΑ ΡΒΟΒΑΝΚΑ.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Ν. 2441/96 (ΦΕΚ 256/Α'/1996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚ 128/Α/1988). 

3) Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν «με Εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής, 
στους Γενικούς Δ/ντές και στους Προϊσταμένους Διευ- 
θύνσεων και Τμημάτωντου Γενικού Λογιστήρίου του Κρά¬ 
τους» (ΦΕΚ 1185/Β73.8.2004). 

4) Την υπ’ αριθμ. 2028691/4534/3.8.1995 απόφασή μας 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το Δη¬ 
μόσιο και τα Ν.Π.Δ.Δ. σε διαγωνισμούς ή Συμβάσεις για 
εκτέλεση έργων, προμήθειες κ.λπ.». 

5) Το από 25.1.2005 έγγραφο της ανωτέρω Τράπεζας, 
με το οποίο ζητά τον επανακαθορισμό του ανωτάτου 
ορίου έκδοσης των εγγυητικών της επιστολών. 

6) Τη δραστηριότητα της Τράπεζας, όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της ΤΡΑΠΕΖΑΣ ΡΒΟΒΑΝΚΑ.Ε. στο ποσό των 
τετρακοσίων είκοσι πέντε εκατομμυρίων (425.000.000,00) 
ευρώ, με τους όρους και τις προϋποθέσεις βάσει των 
οποίων παρέχονται από τις Τράπεζες που λειτουργούν 
στην Ελλάδα εγγυήσεις στο Δημόσιο και τα Νομικά Πρό¬ 
σωπα Δημοσίου Δικαίου για εκτέλεση έργων, προμή¬ 
θειες κ.λπ. (απόφασή μας 2028691/4354/3.8.1995). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2005 

Με εντολή Υφυπουργού 
Η Γενική Διευθύντρια 
ΜΑΡΙΑ ΠΑΠΑΔΟΝΙΚΟΛΑΚΗ 

-♦- 

Αριθ. 2/3667/0025 

Αναπροσαρμογή ανωτάτου ορίου έκδοσης εγγυητικών 
επιστολών από την ΣΥΝΕΤΑΙΡΙΣΤΙΚΗ ΤΡΑΠΕΖΑ ΧΑ¬ 
ΝΙΩΝ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Ν. 2441/1996 (ΦΕΚ 256/Α71996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τ ράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚ 128/Α71988). 

3) Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν «με Εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής, 
στους Γενικούς Δ/ντές και στους Προϊσταμένους Διευ¬ 
θύνσεων καιΤμημάτωντου Γενικού Λογιστηρίου του Κρά¬ 
τους» (ΦΕΚ 1185/Β73.8.2004). 

4) Την υπ’ αριθμ. 2028691/4534/3.8.1995 απόφασή μας 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το Δη¬ 
μόσιο και τα Ν.Π.Δ.Δ. σε διαγωνισμούς ή Συμβάσεις για 
εκτέλεση έργων, προμήθειες κ.λπ.». 

5) Το από 24.1.2005 έγγραφο της ανωτέρω Τράπεζας, 
με το οποίο ζητά την αύξηση του ορίου έκδοσης εγγυη¬ 
τικών της επιστολών στο ανώτατο επιτρεπτό όριο. 

6) Τη δραστηριότητα της Τράπεζας, όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΧΑΝΙΩΝ 
στο ποσό των εβδομήντα δύο εκατομμυρίων διακοσίων 
χιλιάδων (72.200.000,00) ευρώ, με τους όρους και τις 
προϋποθέσεις βάσει των οποίων παρέχονται από τις 
Τράπεζες που λειτουργούν στην Ελλάδα εγγυήσεις 
στο Δημόσιο και τα Νομικά Πρόσωπα Δημοσίου Δικαίου 
για εκτέλεση έργων, προμήθειες κ.λπ. (απόφασή μας 
2028691/4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2005 

Με εντολή Υφυπουργού 
Η Γενική Διευθύντρια 
ΜΑΡΙΑ ΠΑΠΑΔΟΝΙΚΟΛΑΚΗ 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. 4494/11.11.2004 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης, που δημοσιεύθηκε στο ΦΕΚ 1774/Β72.12.2004 και 
αφορά στην απόκτηση Ελληνικής Ιθαγένειας της ομογε¬ 
νούς ΙΛΙΑΔΗ ΑΝΝΑΣ του Γεωργίου και της Λησάφ και 


εξελληνισμός του επωνύμου της, επιφέρεται η εξής διόρ¬ 
θωση: 

Από το εσφαλμένο «ΙΛΙΑΔΗ ΑΝ ΝΑ του Γεωργίου και της 
Λησάφ και εξελληνισμός του επωνύμου της από ΙΛΙΑΔΗ 
σε ΗΛΙΑΔΗ», στο ορθό «ΙΛΙΑΔΗ ΑΝΝΑ χήρα Αλεξάντρ το 
γένος Ταχσιανίδη Γεωργίου και της Λησάφ και εξελλη- 
νισμός του επωνύμου της από ΙΛΙΑΔΗ σε ΗΛΙΑΔΗ». 

(Από την Περιφ. Ανατ. Μακεδονίας - Θράκης) 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-ΐΌΠι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓΠθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευιΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























